ddrg/super_eurlex huggingface dataset:
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2019/1988

af 26. november 2019

om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse (FUSP) 2019/1245 (ATALANTA/4/2019)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) (1), særlig artikel 6, stk. 1, og

ud fra følgende betragtninger:

(1) I medfør af artikel 6, stk. 1, i fælles aktion 2008/851/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe de relevante afgørelser om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (»øverstbefalende for EU-styrken«).

(2) Den 18. juli 2019 vedtog PSC afgørelse (FUSP) 2019/1245 (2) om udnævnelse af kontreadmiral Armando Paolo SIMI til øverstbefalende for EU-styrken.

(3) Den øverstbefalende for EU-operationen har indstillet flotilleadmiral José VIZINHA MIRONES til ny øverstbefalende for EU-styrken fra den 3. december 2019.

(4) EU's Militærkomité gav den 25. oktober 2019 sin støtte til denne indstilling.

(5) Afgørelse (FUSP) 2019/1245 bør derfor ophæves.

(6) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1 Flotilleadmiral José VIZINHA MIRONES udnævnes herved til øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) fra den 3. december 2019.

Artikel 2 Afgørelse (FUSP) 2019/1245 ophæves.

Artikel 3 Denne afgørelse træder i kraft den 3. december 2019.

Udfærdiget i Bruxelles, den 26. november 2019. På Den Udenrigs- og Sikkerhedspolitiske Komités vegne S. FROM-EMMESBERGER Formand

(1) EUT L 301 af 12.11.2008, s. 33.

(2) Den Udenrigs- og Sikkerhedspolitiske Komités afgørelse (FUSP) 2019/1245 af 18. juli 2019 om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse (FUSP) 2019/373 (ATALANTA/2/2019) (EUT L 194 af 22.7.2019, s. 2).
(4)

Anmodningen om anerkendelse af, at ordningen »Trade Assurance Scheme for Combinable Crops« dokumenterer, at partier af biobrændstof er i overensstemmelse med bæredygtighedskriterierne i direktiv 98/70/EF og 2009/28/EF, blev forelagt Kommissionen den 14. juni 2019. Ordningen, der har hjemsted i Confederation House, East of England Showground, Peterborough, PE2 6XE, Det Forenede Kongerige, kan omfatte afgrøder, der egner sig til samdyrkning, såsom korn, oliefrø og sukkerroer. Ordningen omfatter handels-, transport- og lagringsfaserne for landbrugsråvarer fra producent til første forarbejdning og beror for de øvrige fasers vedkommende på andre frivillige ordninger anerkendt af Kommissionen. »Trade Assurance Scheme for Combinable Crops« bærer således ansvaret for at sikre, at den anerkendelse, som Kommissionen har udstedt for de ordninger, som den fungerer sammen med, fortsat er gyldig, så længe samarbejdet varer ved. Den anerkendte ordning bør stilles til rådighed på den gennemsigtighedsplatform, der er oprettet ved direktiv 2009/28/EF.
(3)

I anvendelsesperioden for foranstaltningerne i gennemførelsesafgørelse 2013/764/EU bør der tages hensyn til klassisk svinepests epidemiologi samt effektiviteten af de dyresundhedsmæssige foranstaltninger, som anvendes af de medlemsstater, der er opført i bilaget til gennemførelsesafgørelse 2013/764/EU, i forhold til EU-lovgivningen. I lyset af den nuværende epidemiologiske situation i Unionen og i tilgrænsende tredjelande og den indsats, der kræves for at bekæmpe sygdommen uden samtidig at pålægge unødvendige begrænsninger for samhandelen, bør anvendelsesperioden for gennemførelsesafgørelse 2013/764/EU derfor forlænges.
(4)

Anmodningen om anerkendelse af, at ordningen »Universal Feed Assurance Scheme« dokumenterer, at partier af biobrændstof er i overensstemmelse med bæredygtighedskriterierne i direktiv 98/70/EF og 2009/28/EF, blev forelagt Kommissionen den 14. juni 2019. Ordningen, der har hjemsted i Confederation House, East of England Showground, Peterborough, PE2 6XE, Det Forenede Kongerige, kan omfatte foderingredienser og foderblandinger samt afgrøder, der egner sig til samdyrkning Ordningen omfatter handels-, transport- og lagringsfaserne for landbrugsråvarer fra producent til første forarbejdning og beror for de øvrige fasers vedkommende på andre frivillige ordninger anerkendt af Kommissionen. »Universal Feed Assurance Scheme« bærer således ansvaret for at sikre, at den anerkendelse, som Kommissionen har udstedt for de ordninger, som den fungerer sammen med, fortsat er gyldig, så længe samarbejdet varer ved. Den anerkendte ordning bør stilles til rådighed på den gennemsigtighedsplatform, der er oprettet ved direktiv 2009/28/EF.
1)

Følgende artikel indsættes: »Artikel 6a 1. Rådet og Unionens højtstående repræsentant for udenrigsanliggender og sikkerhedspolitik (»den højtstående repræsentant«) kan behandle personoplysninger med henblik på at udføre deres opgaver i henhold til denne afgørelse, navnlig: a) for så vidt angår Rådet med henblik på udarbejdelse og foretagelse af ændringer af bilaget b) for så vidt angår den højtstående repræsentant med henblik på udarbejdelse af ændringer af bilaget. 2. Rådet og den højtstående repræsentant kan i givet fald kun behandle relevante oplysninger om strafbare handlinger, der er begået af fysiske personer på listen, og om sådanne personers straffedomme eller om sikkerhedsforanstaltninger, der vedrører sådanne personer, i det omfang en sådan behandling er nødvendig for udarbejdelsen af bilaget. 3. Med henblik på denne afgørelse udpeges Rådet og den højtstående repræsentant som »dataansvarlige«, jf. artikel 3, nr. 8), i Europa-Parlamentets og Rådets forordning (EU) 2018/1725 (*1), for at sikre, at de pågældende fysiske personer kan udøve deres rettigheder i henhold til forordning (EU) 2018/1725. (*1) Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).«"
(6)

Tjekkiet har fremlagt oplysninger for Kommissionen, der viser, at den anslåede gevinst ved overholdelsen af skattereglerne og skatteinddrivelsen, som følge af indførelsen af den generelle ordning for omvendt betalingspligt, forventes at være på 10 mia. tjekkiske koruna (CZK). Tjekkiet redegjorde også for, at den samlede ekstra byrde for virksomheder og skattemyndighederne forventes at være på 604 mio. CZK. Den forventede gevinst ved overholdelsen af skattereglerne og skatteinddrivelsen opvejer altså den forventede samlede ekstra byrde for virksomhederne og skattemyndighederne med mindst 25 %.
(1)

Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020. Den 18. juli 2016 trådte Katrin BUDDE i stedet for Tilman TÖGEL som medlem, jf. Rådets afgørelse (EU) 2016/1204 (4). Den 12. april 2018 trådte Tilman TÖGEL i stedet for Katrin BUDDE som medlem, jf. Rådets afgørelse (EU) 2018/587 (5).
(1)

I henhold til artikel 9, stk. 1, i afgørelse (FUSP) 2017/1869 bemyndiges Den Udenrigs- og Sikkerhedspolitiske Komité (PSC) til i overensstemmelse med traktatens artikel 38, stk. 3, at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions rådgivende mission til støtte for en reform af sikkerhedssektoren i Irak (EUAM Iraq), herunder afgørelsen om udnævnelse af en missionschef.
(1)

I henhold til artikel 8, stk. 1, i Rådets afgørelse (FUSP) 2019/2110 bemyndiges Den Udenrigs- og Sikkerhedspolitiske Komité (PSC) i overensstemmelse med traktatens artikel 38 til at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions rådgivende FSFP-mission i Den Centralafrikanske Republik (EUAM RCA), herunder afgørelsen om at udnævne en missionschef.
(4)

Kommissionen har i forbindelse med vurderingerne taget hensyn til udviklingen i de tilsyns- og reguleringsmæssige regler i Serbien og Sydkorea siden vedtagelsen af Kommissionens gennemførelsesafgørelse (EU) 2019/536 (3) og taget hensyn til tilgængelige informationskilder, herunder vurderingen fra Den Europæiske Banktilsynsmyndighed, som anbefalede, at de tilsyns- og reguleringsmæssige regler, der gælder for kreditinstitutter i disse tredjelande, bør anses for at svare til Unionens regelsæt for så vidt angår artikel 107, stk. 3, artikel 114, stk. 7, artikel 115, stk. 4, artikel 116, stk. 5, og artikel 142, stk. 2, i forordning (EU) nr. 575/2013. Kommissionen konstaterer desuden, at Serbien har forbedret sit regelsæt for bekæmpelse af hvidvaskning af penge og finansiering af terrorisme, og at arbejde fortsat pågår i den forbindelse.
(13)

Det er derfor hensigtsmæssigt, at Kommissionen bemyndiges til at indlede forhandlinger i ISC for at ændre ISA, at der fastlægges forhandlingsdirektiver, og at det særlige udvalg, der er udpeget ved afgørelse (EU) 2017/2242, fortsat høres af Kommissionen under forhandlingerne —
(5)

Sammen med anmodningen fremlagde Italien i overensstemmelse med artikel 6, andet afsnit, i beslutning 2007/441/EF en rapport til Kommissionen, der indeholdt en bedømmelse af den anvendte begrænsning af den betalte procentsats. På grundlag af de foreliggende oplysninger fastholder Italien, at en sats på 40 % fortsat er berettiget. Italien fastholder ligeledes, at en suspension af kravet om, at der skal betales moms af privat brug af et motorkøretøj, som er omfattet af nævnte begrænsning på 40 %, stadig er nødvendig for at sikre, at foranstaltningen er fuldstændig og konsekvent. Ifølge Italien ville dette forhindre dobbeltbeskatning. Italien fastholder ligeledes, at disse fravigelsesforanstaltninger er berettigede ud fra behovet for at forenkle momsopkrævningen og forhindre momsunddragelse som følge af ukorrekt regnskabsføring og falsk momsangivelse.
Som vicepremierminister og indenrigs- og sikkerhedsminister indtil februar 2018 var Ramazani Shadari officielt ansvarlig for politi og sikkerhedstjenesterne og for koordinering af provinsguvernørernes arbejde. I denne egenskab var han ansvarlig for anholdelserne af aktivister og medlemmer af oppositionen samt for den uforholdsmæssige magtanvendelse, såsom den voldelige fremfærd over for medlemmer af bevægelsen Bundu Dia Kongo (BDK) i Kongo Central, undertrykkelsen i Kinshasa i januar-februar 2017 og den uforholdsmæssige magtanvendelse og voldelige undertrykkelse i Kasaiprovinserne.

I denne egenskab var Ramazani Shadari således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.

Ramazani Shadari har siden februar 2018 været fast sekretær for Parti du peuple pour la reconstruction et le développement (PPRD), det største parti i koalitionen under den tidligere præsident Joseph Kabila.
(3)

De Forenede Nationers udviklingsprogram (UNDP) anmodede den 13. november 2019 på vegne af Clearinginstitutionen for Kontrol med Håndvåben og Lette Våben i Sydøst- og Østeuropa (SEESAC) om Unionens tilladelse til at forlænge perioden for gennemførelse af afgørelse (FUSP) 2016/2356 med fem måneder.
(5)

Denne yderligere forlængelse af gennemførelsesperioden for afgørelse (FUSP) 2017/2303 vil give OPCW mulighed for at fortsætte gennemførelsen af aktiviteterne omhandlet i nævnte afgørelses artikel 1, stk. 2, efter udløbsdatoen i afgørelsens artikel 5, stk. 2, og for at nå de planlagte mål for disse aktiviteter, herunder at forbedre OPCW's evne til at tackle truslen om brug af kemiske våben.
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2019/2096

af 28. november 2019

om udnævnelse af den øverstbefalende for Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2019/948 (EUTM Mali/2/2019)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets afgørelse 2013/34/FUSP af 17. januar 2013 om Den Europæiske Unions militærmission for at bidrage til uddannelsen af Malis væbnede styrker (EUTM Mali) (1), særlig artikel 5, og

ud fra følgende betragtninger:

(1) I henhold til artikel 5, stk. 1, i afgørelse 2013/34/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe afgørelser vedrørende den politiske kontrol med og den strategiske ledelse af EUTM Mali, herunder afgørelser om udnævnelse af efterfølgende øverstbefalende for EUTM Mali.

(2) Den 29. maj 2019 vedtog PSC afgørelse (FUSP) 2019/948 (2) om udnævnelse af brigadegeneral Christian HABERSATTER til øverstbefalende for EUTM Mali.

(3) Den 22. oktober 2019 foreslog Portugal udnævnelsen af brigadegeneral João Pedro RATO BOGA DE OLIVEIRA RIBEIRO til øverstbefalende for EUTM Mali som efterfølger for brigadegeneral Christian HABERSATTER fra den 12. december 2019.

(4) EU's Militærkomité gav den 29. oktober 2019 sin støtte til denne indstilling.

(5) Der bør træffes afgørelse om udnævnelse af brigadegeneral João Pedro RATO BOGA DE OLIVEIRA RIBEIRO til øverstbefalende for EUTM Mali fra den 12. december 2019.

(6) Afgørelse (FUSP) 2019/948 bør derfor ophæves.

(7) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark —

VEDTAGET DENNE AFGØRELSE:

Artikel 1 Brigadegeneral João Pedro RATO BOGA DE OLIVEIRA RIBEIRO udnævnes herved til øverstbefalende for Den Europæiske Unions militærmission for at bidrage til uddannelsen af Malis væbnede styrker (EUTM Mali) fra den 12. december 2019.

Artikel 2 Afgørelse (FUSP) 2019/948 ophæves herved.

Artikel 3 Denne afgørelse træder i kraft den 12. december 2019.

Udfærdiget i Bruxelles, den 28. november 2019. På Den Udenrigs- og Sikkerhedspolitiske Komités vegne S. FROM-EMMESBERGER Formand

(1) EUT L 14 af 18.1.2013, s. 19.

(2) Den Udenrigs- og Sikkerhedspolitiske Komités afgørelse (FUSP) 2019/948 af 29. maj 2019 om udnævnelse af den øverstbefalende for Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2018/1791 (EUTM Mali/1/2019) (EUT L 152 af 11.6.2019, s. 72).
(5)

Kommissionens retsakter til gennemførelse af direktiv 2002/99/EF fastsætter ikke i øjeblikket specifikke dyresundhedsmæssige krav vedrørende genindførsel til Unionen af animalske produkter, som er blevet eksporteret fra Unionen, og som er blevet nægtet indførsel af et tredjeland. Der bør derfor fastsættes dyresundhedsmæssige krav vedrørende genindførsel til Unionen af sendinger af animalske produkter til konsum, som er blevet eksporteret fra Unionen, og som er blevet nægtet indførsel af tredjelande, for at skabe retssikkerhed om de dyresundhedsmæssige krav, der gælder for disse sendinger, og for at afbøde potentielle dyresundhedsmæssige risici fra den 14. december 2019, efter at direktiv 97/78/EF er blevet ophævet.
(3)

Mandatet for Vincenzo TAGLIAFERRI som missionschef for EUBAM Libya er regelmæssigt blevet forlænget, senest ved PSC's vedtagelse af afgørelse (FUSP) 2018/2061 (3) om forlængelse af mandatet for Vincenzo TAGLIAFERRI som missionschef for EUBAM Libya indtil den 31. december 2019.
(5)

På grund af den gunstige epidemiologiske situation stoppede Kroatien forebyggende vaccination mod LSD i begyndelsen af 2018 og erstattede foranstaltningen med systematisk sygdomsovervågning Denne overvågning bekræftede fraværet af LSD i 2018. Som følge heraf blev Kommissionens gennemførelsesafgørelse (EU) 2016/2008 (5) ændret ved Kommissionens gennemførelsesafgørelse (EU) 2019/81 (6) med henblik på at fjerne den pågældende medlemsstat fra listen over medlemsstater med status som »sygdomsfrie zoner med vaccination« i bilag I til gennemførelsesafgørelse (EU) 2016/2008. Desuden blev gennemførelsesafgørelse (EU) 2016/2009 ændret ved Kommissionens gennemførelsesafgørelse (EU) 2019/82 (7) for at slette Kroatien fra listen over medlemsstater med et godkendt vaccinationsprogram mod LSD.
(3)

I de to år platformen har eksisteret, er den blevet et bredt anderkendt centralt forum for at føre en åben dialog om dyrevelfærd, for at udveksle god praksis og for at tage ikke-lovgivningsmæssige initiativer med opbakning fra medlemsstater og relevante interessenter på tværs af Unionen.
(4)

Nogle medlemsstater har anmodet om en forlængelse af bemyndigelsen til at dispensere fra denne bestemmelse. Ud fra de meddelelser, der er indsendt af medlemsstaterne i henhold til beslutning 2005/51/EF, viser det sig, at ved brug af denne dispensation er overholdelsen af de særlige betingelser i nævnte beslutning tilstrækkelig til at hindre indslæbning af skadegørere i Unionen. Derfor er der ingen plantesundhedsrisiko forbundet med de aktiviteter, nævnte beslutning omfatter.
(3)

Det regionale styringsudvalg for transportfællesskabet (»styringsudvalget«) skal vedtage transportfællesskabets budget for 2019 for at sikre, at transportfællesskabstraktaten gennemføres korrekt.
(The Commission for Secrets Protection Coordination of the Republic of Lithuania,
(2)

I henhold til artikel 58 i bilag VI til afgørelse 2013/755/EU oprettes der en database over registrerede eksportører, og i artikel 63 i nævnte bilag gives der mulighed for en undtagelse fra REX-systemet.
(5)

Den 29. marts 2017 indgav Det Forenede Kongerige Storbritannien og Nordirland (»Det Forenede Kongerige«) meddelelsen om, at landet agter at udtræde af Unionen i henhold til artikel 50 i traktaten om Den Europæiske Union (TEU). I henhold til artikel 50, stk. 3, i TEU ophører traktaterne med at finde anvendelse på Det Forenede Kongerige på datoen for udtrædelsesaftalens ikrafttræden eller, hvis en sådan aftale ikke foreligger, to år efter meddelelsen, medmindre Det Europæiske Råd efter aftale med Det Forenede Kongerige med enstemmighed beslutter at forlænge denne frist. Efter at have indvilliget i en første forlængelse den 22. marts 2019 og en anden forlængelse den 11. april 2019 vedtog Det Europæiske Råd den 29. oktober 2019 afgørelse (EU) 2019/1810 (3), hvori det efter en yderligere anmodning fra Det Forenede Kongerige indvilligede i at forlænge den frist, der er fastsat i artikel 50, stk. 3, i TEU, til den 31. januar 2020.
(11)

Forlængelsen af fravigelsesforanstaltningen bør være tidsbegrænset. Tidsbegrænsningen bør være tilstrækkelig til, at tærsklens effektivitet og hensigtsmæssighed kan vurderes. Der bør derfor gives Luxembourg tilladelse til fortsat at anvende fravigelsesforanstaltningen indtil den 31. december 2022. Hvis et direktiv om ændring af artikel 281-294 i direktiv 2006/112/EF om en særordning for små virksomheder imidlertid vedtages og den dato, fra hvilken de nationale bestemmelser, der er nødvendige for at gennemføre et sådant direktiv, skal finde anvendelse, ligger før den 31. december 2022, bør fravigelsesforanstaltningen ophøre med at gælde, når disse nationale bestemmelser får virkning.
(7)

I betragtning af de ændringer af forordning (EU) nr. 648/2012, som Europa-Parlamentet og Rådet har vedtaget, og som vil være trådt i kraft, inden denne afgørelse ophører med at finde anvendelse, forholder det sig endvidere således, at der i forbindelse med eventuelle yderligere afgørelser vil blive taget højde for forholdene og udviklingen på det finansielle marked såvel som den eksponering, som clearingmedlemmer og kunder etableret i Unionen, har over for de koncentrationsrisici, som CCP'er etableret i Det Forenede Kongerige, udgør. Hvis en sådan eksponering anses for at skade den finansielle stabilitet i Unionen, vil en eventuel yderligere afgørelse muligvis få til formål at afbøde den systemiske risiko i forhold til Unionen ved at begrænse disse clearingmedlemmer og kunders adgang til visse produkter, aktiviteter eller tjenesteydelser ydet af CCP'er etableret i Det Forenede Kongerige. Derfor har Kommissionen til hensigt at gøre opmærksom på sine hensigter senest seks måneder inden udløbsdatoen.
Stk. 3, første afsnit, affattes således:

»3. Det maksimale årlige beløb til godtgørelse af faktisk afholdte rejseudgifter i forbindelse med rejser foretaget af udvalgs- og underudvalgsformændene for at deltage i konferencer eller arrangementer vedrørende et emne af europæisk karakter, der henhører under deres udvalgs eller underudvalgs kompetence, og som har en parlamentarisk dimension, er 4 503 EUR. Deltagelsen kræver forudgående tilladelse fra Parlamentets formand, efter at det er blevet kontrolleret, at der er midler til rådighed inden for rammerne af det ovennævnte maksimale beløb.«
Artikel 1

Ændring

Artikel 3 i afgørelse (EU) 2015/298 (ECB/2014/57) affattes således:

»Som undtagelse fra artikel 2 træffer Styrelsesrådet inden regnskabsårets udgang afgørelse om, hvorvidt hele eller en del af ECB's indtægter omfattet af den pågældende artikel skal tilbageholdes i det omfang, det er nødvendigt for at sikre, at det beløb, der fordeles, ikke overstiger ECB's nettooverskud for det pågældende år. Styrelsesrådet træffer en sådan beslutning, hvis Styrelsesrådet på grundlag af Direktionens begrundede skøn forventer, at ECB vil opnå et negativt årsresultat eller et nettoårsresultat, som er mindre end dets skønnede indtægter i henhold til artikel 2. Styrelsesrådet kan inden regnskabsårets udgang træffe beslutning om at overføre alle eller en del af ECB's indtægter i henhold til artikel 2 til en hensættelse for finansielle risici.«
(2)

På nuværende tidspunkt skal kategori 3-sedler overgives til de nationale centralbanker straks eller senest 20 arbejdsdage efter, at de er indbetalt i maskinen til håndtering af pengesedler. Da kategori 3-sedler undertiden blandes med kategori 4a og 4b-sedler, medfører det, at et større antal ægte sedler unødvendigt indsendes til nærmere analyse. Det er derfor nødvendigt at muliggøre oparbejdning af kategori 3-sedler for at gøre det muligt at adskille dem fra kategori 4a og 4b-sedler.